જોકે, કેજરીવાલના સમર્થકોનો પોતાનો બચાવ છે. તે કહે છે કે બદનક્ષી કેસમાં કોર્ટના ચક્કર કાપવાને બદલે કેજરીવાલ દિલ્હીમાં સુશાસન પર ધ્યાન કેન્દ્રીત કરવા માગે છે. તે માને છે કે વિરોધીઓ બદનક્ષીના હથિયારથી કેજરીવાલને પરેશાન કરી રહ્યા છે. જો કેજરીવાલ આવા કેસમાં દોષિત ઠરે તો કેટલોક સમય જેલમાં રહેવું પડે, જે કેજરીવાલ-કેન્દ્રીત પક્ષને પોસાય તેવું નથી. હાલ તેમને વીરતા કરતાં વિવેકબુદ્ધિ પર વધુ ભરોસો હોય તેમ લાગે છે.